Deg ixef wis sin nmeslay-d ɣef wungal d umezruy-is syin akin newwi-d awal ɣef umaru MER MEZDAD, nmeslay-d ɣef ungal Tagrest, urɣu. Ihi deg yixef wis sin nmeslay-d ɣef ungal, nesfahm-d d acu-tt tewsit-agi, nefka-d kra n tbadutin mgaradent yal yiwet amek i d-sbadu ungal. Syin akin nmeslay-d ɣef umezruy n wungal s umata nebder-d laṣel-is, amek d-ilul wungal, amek i d-yelḥa, d acu n umaynut i d-yettilin deg-s seg tallit ɣer tayeḍ d anwi yuran akk fell-as, syin akin newwi-d amezruy ɣef wungal aqbayli nebder-d amek d-ilul, amek d-ilḥa, d anwa yuran akk ungal aqbayli. Akken d-nebder daɣen kra n tmuɣliwin ɣef ungal, nebder-d kra n yimusnewen yal yiwen s tmuɣli-s amek yettwali ungal. Deg yixef wis sin nexdem tifert n tɣuri i wungal Tagrest urɣu n MER MEZDAD anda d-nebder deg-s tudert n umaru MER MEZDAD melmi ilul, dacu yura, isental ɣef wacu i d-yettawi...atg. Newwi-d awal ɣef wungal Tagrest, urɣu nebder-d acḥal isebtar i yesɛa, aceḥal n yisemawen, nmeslay-d ɣef yisem-agi tagrest, urɣu.